钦定古今图书集成/理学汇编/经籍典/第139卷 > 《汉韩婴诗外传三》 > 《烝民》
## 钦定古今图书集成/理学汇编/经籍典/第139卷 > 《汉韩婴诗外传三》 > 《烝民》

人之所以好富贵安荣，为人所称誉者，为身也；恶贫
贱危辱，为人所谤毁者，亦为身也。然身何贵也？莫贵
于气。人得气则生，失气则死。其气非金帛珠玉也，不
可求于人也；非缯布五谷也，不可籴买而得也。在吾
身耳，不可不慎也。《诗》曰：“既明且哲，以保其身。”